[{"text_idx": "#000002", "text": "La komenca kulturtema kroniko enhavas la informon pri kandidatigo de flosista tradicio al Unesko-listo, kiun akompanas pola flosista kanto en la plenumo de Johano Pau\u0306lo la 2-a. La ceteraj informoj rilatas el la ekspozicio de miniikonoj en Supras\u0301l kaj al la evento Poezio en la urbo. Nia felietono pri koninda polo de Micha\u0142 \u0141abenda estas dedic\u0302ita al eksterordinara virino Natalia Aszkenazy. En la komunuma informo ni sciigas pri la nuligita UK en Belfasto kaj pri la dua nunjare Virtuala Kongreso. En la hodiau\u0306a Leterkesto ni abunde citas el mesag\u0302oj, kiuj atingis la redakcion post la morto de red. Andrzej Pettyn. La interreta foto apud la programinformo rilatas al la flosista tradicio en Pollando. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Sondokumentoj el la periodo post la 22-a de au\u0306gusto 2020 estas jam g\u0302isdatigitaj. La tuta elsendo estas au\u0306debla en jutubo c\u0302e la kanalo: Espero2009: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]